cyanic-selkie/wikianc huggingface dataset:
50ste Oscar-toekenningsaand
Redgrave se toespraak
And I salute you, and I pay tribute to you, and I think you should be very proud that in the last few weeks you've stood firm, and you have refused to be intimidated by the threats of a small bunch of Zionist hoodlums whose behavior is an insult to the stature of Jews all over the world and their great and heroic record of struggle against fascism and oppression.
I would like to suggest to Miss Redgrave that her winning an Academy Award is not a pivotal moment in history, does not require a proclamation and a simple 'thank you' would have sufficed.
Sabeltandkat
Ondanks die woord "kat" in hul naam, was die diere nie naby verwant aan moderne katte nie. Hulle behoort eintlik tot drie verskillende biologiese ordes: Carnivora, Creodonta en die uitgestorwe orde Sparassodonta, wat verwant is aan die infraklas Marsupialia (wat onder meer kangaroes en koalas bevat) eerder as aan die lede van Placentalia soos die ander twee ordes.
Turffontein (plaas)
Die plaas se geskiedenis
Die eerste voorstad wat op die plaas aangelê is, was Turffontein, reeds in 1886, Johannesburg se stigtingsjaar. Dit beslaan nagenoeg 260 ha en sluit die Turffontein-perderesiesbaan in. In Oktober 1886 is Marshalltown op die mees noordelike deel van die plaas aangelê. Dit vorm nou die suidelike deel van Johannesburg se middestad. In die volgende jaar (1887) is Ophirton aangelê, deesdae ’n nywerheidsvoorstad, en Fordsburg. Voor die Tweede Vryheidsoorlog het nog ’n groot voorstad gevolg, Rosettenville, op sowat 220 ha in 1889, en La Rochelle op sowat 80 ha in 1895. In 1906 is Kenilworth en Forest Hill aangelê. In die 1920's is die noorde van die voormalige plaas in nywerheidvoorstede verdeel, waaronder Salisbury Claims (1921), Village Main (1923), Selby (1928) en Village Deep (geproklameer in 1934). Intussen is die woonbuurt Townsview in 1922 in die suidooste van die destydse plaas aangelê, Oakdene in die suide (datum onbekend) en eindelik ook Towerby (1953). Daarna het steeds ’n heuwelagtige stuk ongerepte grond tussen Towerby, Oakdene en Townsview oorgebly.
Sabeltandkat
Morfologie
Die sabeltandkatte se afhanklikheid van groot prooi kon daartoe gelei het dat hulle uitgesterf het. Wanneer groot prooi skaars raak of uitsterf, sou diere soos die sabeltandkatte, wat oor ’n lang tyd ontwikkel het om groot diere te vang, nie in staat gewees het om by die verandering aan te pas en van kleiner diere te leef nie.
Evolusie
Alle sabeltandkatte het tussen 33,7 miljoen en 10 000 jaar gelede voorgekom, maar die evolusielyne wat tot die verskillende genera gelei het, het baie vroeër begin afskei. Dit is dus ’n polifiletiese groepering.
Karma
Omskrywing
Die idee van karma het sy oorsprong in antieke Indië en word dus aangetref in Hindoeïsme, Boeddhisme, Djainisme, Sikhisme en Taoïsme.
Slag van Bergendal
25 Augustus
Lord Roberts, die Britse opperbevelvoerder, het op 25 Augustus Belfast besoek en samesprekings met sy generaals gevoer. French is beveel om die Boere se regterflank op Zuikerboschkop te verwilder en dan regs te swenk na Machadodorp. Buller is opdrag gegee om regs te draai en oor Dalmanutha na Machadodorp te gaan. Pole-Carew moes noord na Lakenvley uitbrei en daar by French aansluit.
Avianca
Tans bedryf Avianca, saam met sy filiaal SAM, gemiddeld 290 vlugte daagliks vanaf sy spilpunt in Bogota na 18 binnelandse en 19 internasionale bestemmings.
Geskiedenis
Avianca is deel van Avianca Holding SA. Laasgenoemde is in Februarie 2010 geskep ná 'n samesmelting tussen Avianca en Transportes Aéreos Centroamericanos (Taca). Taca is in 1931 in Honduras gestig. In Mei 2011 is die belang op die Bolsa de Valores de Colombia genoteer en in November 2013 is dit op die New York Aandelebeurs genoteer (Ticker-simbool: AVH). In 2018 het die beheermaatskappy verkope van VS$ 4,0 miljard en ’n netto wins van VS$1,1 miljoen gehad. 30,5 miljoen passasiers en 'n halfmiljoen ton vrag is vervoer. Dit het byna 22 000 werknemers gehad. Op 31 Maart 2020 was die twee grootste aandeelhouers BRW Aviation LLC met 'n belang van 51,5% en Kingsland Holdings Bpk met 'n belang van 14,5%.
Claire Bodson
Claire Bodson is 'n Belgiese aktrise.
Pous Bonifatius I
Nota
Saamgestel uit die Nederlandse, Engelse, Duitse en Franse wikipedia.
Reuseluidier
Reuseluidiere of grondluidiere is ’n uiteenlopende groep uitgestorwe luidiere van die soogdier-superorder Xenarthra. Die terme verwys na die grootte van die uitgestorwe diere in teenstelling met hedendaagse mediumgroot boomluidiere. Die term "grondluidier" beteken egter nie alle uitgestorwe spesies het op die grond gehou nie.
NG gemeente Boksburg-Wes
duimnael|170px|regs|Ds. H.B. van Schalkwyk.
Stigting
Toe in 1946 die behoefte aan beter, intensiewe bearbeiding van die gemeente Boksburg-Noord sterk gevoel is, is in Maart van daardie jaar twee gemeentes gelyktydig afgestig, naamlik Boksburg-Oos en Boksburg-Wes, wat op die aand van 23 Maart 1946, die eerste lig aanskou het.
Oberbillig
Oberbillig is 'n nedersetting in die distrik Trier-Saarburg in Rynland-Palts, Duitsland. Dit behoort tot die Verbandsgemeinde Konz, 'n samesluiting van nedersettings vir gemeenskaplike administrasie en munisipale dienslewering met setel in Konz.
Sarie Marais
Lirieke
Daar woon my Sarie Marais.
Sarie-vrouetydskrif
Die Afrikaanse vrouetydskrif Sarie het die liedjie se naam oorgeneem. Die tydskrif het aanvanklik Sarie Marais geheet, 'n naam wat ten tyde van die eerste uitgawe (1949) sinoniem was met die aansien en bemagtiging van die Afrikaanse vrou. Dit was ook een van die eerste Afrikaanse tydskrifte wat hom op die vrouemark toegespits het, met inhoud wat gestrek het van mode, dekor en skoonheid tot verhoudingsadvies en gesinsvoorligting.
Joseph Estrada
Estrada het gewild geword as filmakteur, terwyl hy die hoofrol gespeel het in meer as honderd films in 'n loopbaan wat oor drie dekades strek, en as model, wat op 13-jarige ouderdom as mode- en opritmodel begin is. akteur om wins te maak in die politiek en dien van 1969 tot 1986 as burgemeester van San Juan, as senator van 1987 tot 1992, daarna as vise-president onder president Fidel Ramos van 1992 tot 1998.
Fidel Ramos
Tydens die EDSA People's Power Revolution van 1986, is Ramos deur baie Filipino's as 'n held beskou omdat hy besluit het om van die administrasie van president Marcos weg te breek en om trou en lojaliteit te gee aan die nuutgestigte regering van president Corazon Aquino.
Park Chung-hee
Sy dogter, Park Geun-hye is in 2013 as die president van Suid-Korea verkies.
Nico Smith
Later Jare
Na die val van apartheid, het Smith gehelp bou aan 'n veelrassige gemeente in Pretoria. Smith het voortgegaan om 'n kritikus van die NG Kerk wees vir die vermeende traagheid in die integrasie met die Verenigende Gereformeerde Kerk in Suider-Afrika (die opvolger van die anti-apartheid NG Kerk in Afrika) In 2009 skryf hy die boek Die Afrikaner Broederbond: Belewinge van die Binnekant, waarin hy kritiek uitspreek teenoor die Afrikaner Broederbond. In 'n artikel in die Afrikaanse koerant Die Burger, in 2009 waarsku hy Afrikaners dat die demokratiese oorgang van 1994, 'n ramp soos die byna volledige ballingskap van blankes in Algerië, na die Algerynse Onafhanklikheidsoorlog, voorkom het. Daar het Frankryk en sy wit Algerynse minderheid nie die mag vreedsaam opgegee nie, en dit het gelei tot 'n geweldadige oorlog. Dit was Smith se opinie dat te veel nostalgie vir die ou dae van spesiale "kulturele regte" kon afstuur op 'n soortgelyke ramp, en dat blanke Afrikaners nie moet kla oor die swart-gedomineerde regering in terme van ras nie, en ook nie vra vir die be-eindiging van regstellende aksie nie, maar dat hulle eerder lojale burgers van Suid-Afrika moet wees.
Edel Agtvoudige Pad
Al agt elemente van die Edel Agtvoudige Pad begin met die woord "korrekte" (Sanskrit: samyañc; Pali: sammā). Dit dui op afhandeling en samehang, en dus "perfek" of "ideaal." Samma word ook vertaal as "heilsaam," "wys" en "bekwaam".
Buffalo, New York
Die 19de eeu
Black Rock, 'n oorspronklike mededinger as eindpunt van die kanaal, is in 1853 geannekseer. Tydens die 19de eeu het duisende pioniers op pad na die westelike Verenigde State met kanaalbote in Buffalo aangekom en hulle reis hier op die Groot Mere of met treine voortgesit. Tydens hulle tussenstop het baie van hulle kennis gemaak met die vermaaklikhede en gevare van Buffalo se berugte Canal Street-distrik.
Die Presidensiële Verbintenis
Verskeie Amerikaanse presidente het 'n verbintenis met die stad Buffalo. Millard Fillmore het hom hier in 1822 gevestig voordat hy die 13de President van die Verenigde State geword het. Hy het ook as die eerste kanselier van die Universiteit van Buffalo gedien, wat tans as die SUNY Universiteit in Buffalo bekend staan. Grover Cleveland, die 22ste en 24ste President van die VSA, het in die tydperk tussen 1854 en 1882 in Buffalo gewoon en van 1882 tot 1883 as sy burgemeester gedien. William McKinley is op 6 September 1901 by die Pan-Amerikaanse tentoonstelling in Buffalo deur Leon Czolgosz geskiet en is hier op 14 September oorlede. Theodore Roosevelt is daarna op dieselfde dag in die Ansley Wilcox Mansion (tans 'n nasionale historiese monument, die Theodore Roosevelt Inaugural National Historic Site) ingesweer en het sodoende een van min presidente geword wat hulle ampseed buite Washington, D.C. afgelê het.
Die 20ste eeu
Verskeie faktore het tot die agteruitgang van Buffalo se ekonomie in die tweede helfte van die 20ste eeu gelei. Veral die bou van die Sint-Laurenswaterweg in 1957 het die plaaslike hawebedryf 'n nekslag toegedien, aangesien goedere, wat voorheen deur die stad se hawegeriewe gehanteer is, nou deur 'n reeks van kanale en sluise vervoer is en die oseaan oor die Sint-Laurensrivier bereik het. Met die Kanadese Welland-kanaal het skepe op die Groot Mere nie meer Buffalo aangedoen op hulle pad na die Sint-Laurenswaterweg toe nie.
Ekonomie
Buffalo en sy omgewing was vir 'n lang tydperk in die spoor-, staal- en motorbedryf betrokke, met Pierce-Arrow Corporation as die vernaamste motorvervaardiger. Buffalo was baie jare lank die tweede belangrikste sentrum van die Amerikaanse spoorwegvervoer na Chicago. Die grootskaalse staalproduksie is eweneens lankal gestaak, maar verskeie kleiner staalfabrieke bestaan nog steeds. Ford Motor Company en Chevrolet beskik oor altesaam drie nywerhede in of naby Buffalo, waarvan een in Tonawanda ook Chevrolet-motors vervaardig. Ruitveërs is 'n uitvinding, wat in Buffalo gemaak is, en Trico, die plaaslike vervaardiger, het nog 'n aantal aanlegte in die stad.
Stefanus van Engeland
Matilda (wat intussen as keiserin Maud bekend geword het om naamsverwarring te voorkom – sy was voorheen getroud met die Duitse keiser Hendrik V) het sy troonbestyging heftig betwis. Aangesien sy ook groot steun gehad het, het dit gelei tot ’n burgeroorlog bekend as Die Anargie.
Maud het Engeland in 1139 binnegeval en Stefanus in April 1141 verslaan en hom in Bristol onder arres laat plaas. Sy het toe in die praktyk die mag in haar hande gehad, maar haarself nooit koningin genoem nie. Met behulp van Stefanus se vrou Matilda is Maud verdryf en op haar beurt by Oxford gevange geneem. Sy het egter ontsnap.
Elandsfontein (plaas)
Elandsfontein is een van die plase waarop woonbuurte aanvanklik op die Witwatersrand aangelê is, naamlik die suidoostelike uithoek van Johannesburg, heelparty voorstede van Alberton en enkele suidelike dele van Germiston.
Bulembu
Havelockmyn
Daar is 'n kabelspoor van 55 km vanaf Bulembu tot by Barberton gebou, maar dit word nie meer gebruik nie. Die kabelspoor het die opbrengs van die myn na die spoorwegstasie by Barberton en voorrade met die terugkeer na die myn geneem. Die kabelspoor is in 1939 voltooi en word op 52 spantorings gesteun. Die vrag is teen 'n spoed van 9,5 km/h in albei rigtings vervoer. Die myn is egter nou gesluit.
Krisis ná die myn se likwidasie
Ná likwidasie het die 10 000 inwoners van Bulembu die dorp spoedig verlaat op soek na werk elders. Die dorp het 'n spookdorp geword met net meer as 50 mense wat daar oorgebly het. Dit was gedurende die tyd wat Eswatini (soos nog steeds) deur die MIV/vigs-virus geteister is. Daar was 'n 900% toename in infeksie in een dekade met die infeksiesyfer wat op 3,9% in 1992 gestaan het tot 38,6% in 2002. Vandag is meer as 40% van die bevolking besmet en die gevolg is 'n landwye weeskindkrisis.
Maurice Moscovich
Maurice Moscovich (23 November 1871 – 18 Junie 1940) was 'n Amerikaanse akteur. Hy was bekend vir sy rolle in die rolprente Winterset (1936), Make Way for Tomorrow (1937), Love Affair (1939), en The Great Dictator (1940).
Sjebeen
Verenigde State
In die Verenigde State was die woord shebeen in algemene gebruik deur Ierse immigrante wat in die antrasiet-myne van Pennsilvanië gewerk het.
Gerhard Cruywagen
Aftrede
duimnael|180px|regs|Dié foto is in April 1957 geneem toe ds. Cruywagen die gemeente [[Hendrina op die NG Kerk van Transvaal se Sinode verteenwoordig het.]] Ná sy aftrede op 6 April 1986 het die Cruywagen-egpaar in Pretoria gaan woon en hier sewe gelukkige jare deurgebring. In soverre sy gesondheid dit toegelaat het, het hy sy aftrede saam met sy vrou, familie en vriende geniet. Deur sy belangstelling in die politiek kon hy sy liefde vir sy volk en vaderland nou vrylik uitleef. Hy het selfs gedigte hieroor geskryf wanneer hy snags nie kon slaap nie.
Hagar in Islam
Hājar (Arabies: هاجر), die Arabiese naam van die Bybelse Hagar, was die vrou van die patriarg en Islamitiese profeet Ibrahim (Abraham) en die moeder van Ismail (Ismael). Sy word in die Islam eerbiedig vir haar dapperheid en geloof. Volgens Moslems was sy die dogter van ’n farao en het dié haar vir Abraham as vrou gegee. Hoewel sy nie in die Koran by die naam genoem word nie, word daar van haar vertel in die verhaal van Abraham. Hagar se seun, Ismael, word beskou as ’n voorvader van die profeet Mohammed.
Demografie van Andorra
Andorrese is woonagtig in sewe verstedelikte valleie wat Andorra se sewe politieke distrikte of gemeentes (parròquies) vorm:
Glasiale tyd
’n Glasiale tyd of ystyd is ’n tyd (van duisende jare) in ’n ystydperk waarin kouer temperature en meer ysvorming voorkom. Interglasiale tye, daarenteen, is tye van warmer temperature tussen glasiale tye. Die laaste glasiale tyd het sowat 15 000 jaar gelede geëindig,<ref name="Severinghaus1999"> terwyl die huidige ystydperk steeds voortduur. Die Holoseen-epog is die huidige interglasiale tyd.
Kwartêre Ystydperk
In die Kwartêr is die huidige ystydperk van 2,58 miljoen jaar gelede tot nou, en in dié tyd het ’n paar glasiale en interglasiale tye voorgekom.
Swartwangkatlagter
Die Swartwangkatlagter (Turdoides melanops) is 'n voël wat voorkom in die noordooste van Namibië en noordweste van Botswana. Die voël is 24 – 28 cm groot en weeg 75 – 80 gram. In Engels staan die voël bekend as die Black-faced Babbler.
Pleknaamsveranderinge in Malawi
Hier volg 'n lys van dorpe en stede in Malawi (Nyasaland) waarvan die name verander is:
Feesdag van Vlaandere
Die Feesdag van Vlaandere word jaarliks op 11 Julie in Vlaandere gevier om die oorwinning van 'n Vlaamse leër op 'n Franse strydmag in die sogenaamde Gouesporeslag op 11 Julie 1302 te herdenk. Twee ander Vlaamse feeste, die "Feesdag van die Vlaamse Gemeenskap" en die "Feesdag van die Vlaamse Gewes" val eweneens op 11 Julie.
John Milton
Familie
Milton en sy eerste vrou Mary Powell (1625–1652) het vier kinders gehad:
Druïdisme
Die geskiedenis van Druïde kan in die volgende belangrike era's verdeel word:
In die sesde eeu n.C. het die Romeinse gesag die Druïde, weens hul politieke mag, byna volkome uitgewis sodat min omtrent die oorspronklike Druïde vandag bekend is. Tydens die Romeinse uitwissing het die Druïde gevlug na Ierland, waar klein groeperinge vir 'n lang tydperk voortgeleef het, sonder regterlike of politieke mag.
Blumenau
Geskiedenis
Die gebied is oorspronklik deur inheemse stamme - die Kaigangs, Xoklengs en Botocudos - bewoon, wat deur die Duitse setlaars van hul land verdryf is. In die 1860's het 'n nuwe golf Duitse immigrante hulle in die gebied gevestig en hulle op landbou toegespits. In 1860 het Dr. Blumenau het sy landerye aan die keiserlike regering verkoop wat nou vir die kolonisasie van die gebied verantwoordelik was.
Taal
Die tabel langsaan, wat die aantal skole volgens hulle onderwys lys, gee 'n goeie indruk van die belangrike rol wat Duits selfs twee generasies ná die kolonie se stigting nog gespeel het.
NG gemeente Ontdekkers
duimnael|170px|regs|Ds. Petrus van Niekerk, leraar van Ontdekkers van [[18 Mei 1968 tot minstens 1985.]]
Stigting
Op 14 Augustus 1948 is die nuut opgerigte sierlike pastorie betrek. Die teks wat by daardie geleentheid omtrent die pastorie uitgespreek is, was: “Kyk, in hierdie stad is 'n man van God en die man is geëerd: alles wat hy spreek kom sekerlik uit " (1 Sam. 9:6). In die volgende maand, op 16 Oktober, is die saal, wat van staal en asbes gebou is, ingewy. Voordat hierdie saal voltooi is, is van die skoolgebou gebruik gemaak vir die eredienste. Ds. M. Krüger het die kerkgebou, ontwerp deur Leendert Geers, se hoeksteen op 7 Augustus 1954 gelê.
Vrouesendingbond
Stigting van die VSB
Onmiddellik na die opening van die Seminarie is daar 'n begin gemaak met die verspreiding van sendingnuus. Elke Maandagoggend is daaraan gewy en die belangstelling het merkbaar toegeneem. Die klein bydraes wat die dogters elke week gebring het, het hulle laat voel dat hulle wesenlik ingeskakel is in die bevordering van die Koninkryk van Christus. Aan die einde van die eerste jaar het 'n groot gebeurtenis plaasgevind toe Johanna Meeuwsen, een uit hul geledere, as sendingonderwyseres na Saulspoort gegaan het. Dié direkte verteenwoordiging in die sendingveld was 'n inspirasie en spoorslag vir die groepie sendinggeesdriftiges op Wellington.
En toe, op haar terugreis, was sy teenwoordig by die stigting van verskeie plaaslike sendingverenigings. Die eerste was op Graaff-Reinet waar daar groot belangstelling opgewek is deur die vertrek van ds. A.C. Murray as pioniersendeling na Njassaland. Op Kimberley het die susters deur reën en modder gekom om 'n vereniging te stig. Ander dorpe het gevolg en in 1889 ook die susters van Wellington. Uit hulle stigting van 'n sendingvereniging is die Vrouesendingbond gebore.
Groot Hadronversneller
Werking
Op 10 September 2008 is protonstrale vir die eerste keer suksesvol deur die GHV se hoofring gestuur, maar alle werksaamhede is op 19 September 2008 opgeskort ná 'n ernstige fout tussen twee superkondukterende buigmagnete. Die herstel van die skade en tref van ekstra veiligheidsmaatreëls het langer as 'n jaar geduur en protonstrale is eers weer op 20 November 2009 met sukses versnel en teen mekaar laat bots.
Vrouesendingbond
Groei van die Vrouesendingbond
In verskeie gemeentes was reeds organisasies wat hulle vir die sending beywer het. Die NG gemeente Kaapstad het 'n vrouevereniging onder die naam van "Uw Koninkrijk Kome" gehad wat aan elke lid 'n lidmaatskapkaartjie en 'n sendingbussie uitgereik het. Op Philadelphia was daar 'n sendingwerkgeselskap vir vroue en 'n sendingvereniging, blykbaar vir mans en vroue. Die NG gemeente Stellenbosch het 'n "Zustersgenootschap van de Banyai-Zending" gehad wat veral gebid het vir 'n geopende deur in Masjonaland (Zimbabwe). Die NG gemeente Somerset-Oos het een maal per maand by die kinderdiens die kollekte afgestaan vir die werk "van de zendeling der kinderen, Stephanus Hofmeyr, in de Zoutpansbergen."
Groot Hadronversneller
Doelwitte
Baie fisici hoop die Groot Hadronversneller sal help om basiese vrae in fisika te beantwoord wat betref die basiese wette wat die wisselwerkings en kragte tussen elementêre voorwerpe bemiddel, die diep struktuur van ruimte en tyd, en in besonder die interverhouding tussen kwantummeganika en algemene relatiwiteit.
Vrouesendingbond
Organisasie
Mev. Hofmeyr het nie alleen besieling laat uitstraal na die VSB-takke nie, maar het ook nuwe takke gestig. Sy het leiding gegee in verband met bestuursvergaderings, wykstakke, die verspreiding van sendinglektuur en het gesorg vir berigte in die rubriek "Van My Briewetafel” in die Koningsbode. Haar wakker gees, helder insig, visie en deursettingsvermoë het haar 'n krag in die vereniging gemaak. Ds. en mev. Lou Hofmeyr se besoeke aan gemeentes waar hulle saam in belang van die sendingsaak gereis het, was 'n unieke gebeurtenis vir die kerk, en 'n tydperk van bloei en uitbreiding het vir die VSB aangebreek.
Laaste glasiale tyd
Oorsprong en definisie
Mense verwys soms na die laaste glasiale tyd as die "laaste ystydperk", maar dit is verkeerd omdat ’n ystydperk ’n langer tyd van koue temperatuur is waarin ysplate ’n groot deel van die aarde bedek, soos op Antarktika. Glasiale tye, daarenteen, verwys na kouer periodes in ’n ystydperk wat deur interglasiale tye geskei word. Die einde van die laaste glasiale tyd is dus nie die einde van die laaste ystydperk nie. Die einde van die laaste glasiale tyd was sowat 10500 v.C., terwyl die einde van die laaste ystydperk nog nie aangebreek het nie; daar is min bewyse dat die afgelope miljoen jaar se siklusse van glasiale en interglasiale tye gaan eindig.
Mitsubishi Motors
1990's
In 1989 word Tomio Kubo deur Hirokazu Nakamura opgevolg as die nuwe hoofbestuurder. Na die sukses van die Pajero is die begroting vir SUV- ontwikkeling verhoog. Mitsubishi se wye reeks viertrekvoertuie, van die Pajero-veldvoertuig tot bakkies en dwergmotors, het goed verkoop in Japan, waar die SNV in die vroeë negentigerjare deurgebreek het. In 1995 het die handelsmerk 'n markaandeel van 11,6% in sy Japannese tuismark gehad.
2000's
Mitsubishi Heavy Industries (MHI) het in Januarie 2005 deelgeneem aan 'n noodredding van ¥540 miljard vir Mitsubishi Motors, in vennootskap met Mitsubishi Corporation en Mitsubishi Tokyo Financial Group. As deel van die reddingspakket het MHI ¥50 miljard se Mitsubishi Motors-aandele verkry, wat sy belang tot 15 persent vergroot en die motorvervaardiger weer 'n filiaal gemaak het. Die noodredding is uitgevoer vier jaar na 'n produkherroepskandaal in Japan wat veroorsaak is deur beskuldigings dat Mitsubishi Motors na bewering stelselmatig probeer het om vervaardigingsfoute weg te steek om herroepings- en bemarkingsprobleme in die VSA te vermy.
1999– Volvo Trucks
Tydens die verkoop van sy Volvo Cars-afdeling aan Ford in Januarie 1999, het Volvo Group in November van dieselfde jaar 'n belang van 5% in Mitsubishi Motors gekoop, maar in Maart 2001 sy belang aan die aandeelhouer DaimlerChrysler verkoop.
Hyundai
Die Koreaanse vervaardiger Hyundai het die Hyundai Pony in 1975 gebou deur gebruik te maak van MMC se Saturn-enjin en -ratkas. Dit was Korea se eerste passaiersmotor, en het vir dertien jaar in produksie gebly.
GNOME
Stabiele uitgawes
Al die onderdele waaruit die GNOME-projek bestaan (kyk Argitektuur) het hulle eie uitgawenommer en vrystellingskedule. Individuele module onderhouers koördineer egter hulle werk om 'n volledige GNOME-stabiele uitgawe rofweg volgens 'n ses-maandelikse skedule vry te stel. Die uitgawes wat in die onderstaande tabel gelys word, word geklassifiseer as stabiel. Onstabiele uitgawes vir toetsers en ontwikkelaars word nie gelys nie – ook nie herstelwerkuitgawes vir individuele modules nie.
Suid-Afrikaanse Militêre Gesondheidsdiens
In die sewentigerjare is die bevel en beheerstruktuur van die Suid-Afrikaanse Weermag (SAW) verskeie kere hersien om by veranderende omstandighede aan te pas. As deel hiervan is die Suid-Afrikaanse Geneeskundige Diens op 1 Julie 1979 gestig om naas die Leër, Lugmag en Vloot die vierde weermagsdeel te word.
Range, kentekens en medaljes
Die rangstruktuur van offisiere en onderoffisiere was identies aan die S.A. Leër s'n, behalwe dat maroen as agtergrondkleur gebruik is, i.p.v. die gebruiklike vaalbruin van die epoulette.
Eugène Marais
Eugène Nielen Marais (9 Januarie 1871 – 29 Maart 1936) was ’n Afrikaanse en Engelse skrywer. Hy was die skepper van die klassieke Afrikaanse gedig "Winternag", wat allerweë as dié eerste letterkundig betekenisvolle Afrikaanse gedig beskou word.
Pro-Britse gesindheid
In sy boek Donker stroom: Eugène Marais en die Anglo-Boereoorlog toon Carel van der Merwe aan dat daar sekere diskrepansies bestaan tussen die beeld wat Marais voorgehou het van sy lojaliteit aan die Transvaal en sy essensiële pro-Britse gesindheid in hierdie tyd. In ’n indringende ondersoek na sy bewegings voor, tydens en net na die Anglo-Boereoorlog toon Van der Merwe aan dat Marais in hierdie jare steeds ’n belangrike rol aan die politieke en joernalistieke front speel. Van der Merwe se boek maak veral ’n groot bydrae met die ontdekking van verskeie dokumente wat vorige aannames oor Marais se handelinge en beweegredes omverwerp. Marais se afsku aan die korrupte Transvaalse regering beïnvloed in hierdie tyd steeds sy algemene houding en hy word in Londen ’n Britse burger. Hy ontmoet vir Joseph Chamberlain, die Britse minister van kolonies, waarna hy in ’n lang memorandum aan Chamberlain voorstelle maak oor hoe die Engelse die krygsgevangenes op Ceylon en St. Helena behoort te behandel, asook hoe om Transvaal na die oorlog te regeer. Sy vriend Percy Fitzpatrick se boek, The Transvaal from within, vertaal hy tydens sy verblyf in Londen in Nederlands. Hierdie boek stel die Uitlanders se saak en verskaf hulle redes vir die onafwendbaarheid van die oorlog. Die doel met die vertaling was om die boek onder die bittereinders te versprei en sodoende vredesluiting te bespoedig. Marais vorder egter so stadig met die vertaling dat dit eers na afloop van die oorlog gepubliseer is. Ná sy terugkeer na Suid-Afrika raak Marais bevriend met lord Alfred Milner en skryf ’n aantal artikels in Land en Volk waarin hy Milner se verengelsingsbeleid vir die skole ondersteun. Ten spyte hiervan beskou Van der Merwe Marais nie as ’n verraaier nie, maar as ’n realis en patriot, wat alles in sy vermoë gedoen het om die oorlog te voorkom en tydens die oorlog weer opgetree het om vrede te bewerkstellig. Uit hierdie aksies kan afgelei word dat Marais in wese ’n onafhanklike en buitestaander was, wat sy eie gevolgtrekkings gemaak het oor wat hom te doen staan.
Vriendskap met Charlie Pienaar
Eugène ontmoet die prokureur Charlie Pienaar, oorspronklik van die Karoo, in 1905. Charlie sluit na die oorlog as prokureur aan by die firma Findlay en Niemeyer (albei vennote is familie van Eugène) en koop vir hom ’n erf in Brooklyn. Hy nooi Eugène uit om in vennootskap met hom te gaan, sodat hulle ’n eenvoudige huis bou en saam daar gaan woon. In Brooklyn is Eugène in die eerste plek geneesheer en terapeut vir homself en sy morfinisme en hy lê ook ’n groentetuin aan om hom en Charlie van vars groente te voorsien. Verder maak hy meubels en omring hom met besittings waaraan hy waarde heg. Vir Eugène was dit ’n ware huis en vir sy seun sy eerste vaderhuis. Hy het nog by Eugène se suster Sophie Ueckerman gebly, maar het gereeld naweke en al die lang vakansies by sy pa deurgebring, gewoonlik saam met sy neef Sammy. In hierdie feitlik onbewoonde gebied was die kleiner diere van die veld nog volop en dit gee vir Eugène die geleentheid om hulle te bestudeer. Hierdie tydperk dien dan ook as belangrike voorbereiding vir sy latere dierkundige navorsing in die Waterberg. Een van sy interessantste eksperimente in hierdie tyd is met ’n skerpioen wat ’n volgroeide kuiken doodgesteek het. Hy vang die skerpioen van ongeveer vyf duim lank en maak hom met groot geduld mak.
Poësie
regs|210px|duimnael|"Winternag" in Marais se handskrif, soos afgedruk in Plateatlas by die Afrikaanse letterkunde (1931). Die onderskrif lui: "'Winternag' ... is 'n klassieke gedig in ons letterkunde, maar het ook historiese waarde. In die inleiding tot Eugène Marais se versamelde gedigte sê mnr. [[Gustav Preller|Preller daarvan: ' 'n Winternag het die eerste verskyn in Land en Volk gedurende die helfte ongeveer van 1904, en werd byna onmiddellik daarop triomfantelik aangehaal in die stryd om Afrikaanse erken te kry as skryftaal, as afdoende bewys van die bruikbaarheid van ons Moedertaal vir die uitbeelding van ons subtielste gewaarwordings.' Sy oordeel vat hy só saam: 'Ek weet van niks in ons taal wat mooier en waarder gesê is.'"]]
Verhalende Prosa
Postuum word die verdere bundels Keurverhale, Spore in die sand en Laramie die wonderwerker uitgegee. Die titelverhaal in Spore in die sand is die enigste werklike verhaal in hierdie bundel, met die res joernalistieke vertellings, waarvan veral die reeks bydraes oor die Suid-Afrikaanse wêreld rondom die Anglo-Boereoorlog van meer as net verbygaande belang is. Spore in die sand bevat ook die geestige Plegtige teraardebestelling van Adoons en ’n aantal staaltjies oor berugte perdediewe van die ou tyd. Merwe Scholtz bundel ’n keur uit sy kortverhale saam in Meesterverhale van Eugène Marais, later heruitgegee as Die beste verhale van Eugène N. Marais.
Natuurwetenskaplike prosa
Burgers van die berge ontstaan eweneens uit artikels wat in 1932 in Die Vaderland verskyn. Hierin doen hy verslag van sy waarnemings oor ’n tydperk van drie jaar van bobbejane in die Waterberge. Hy volg die bobbejanetrop op hul omswerwinge deur die berge, vertel van hul angs vir die sluipende tier, betrag die spel van die kleintjies wat maats maak met bokwagtertjies, en beskryf hoe hulle deur ’n Raad van Elf geregeer word. Hy vestig die aandag op die konneksie tussen geboortepyn (wat by bobbejane onder die hewigste in die diereryk is) en moederliefde en kindersorg, wat by bobbejane hoogs ontwikkeld is. ’n Aantal goed vertelde anekdotes word ingevleg om die gedrag van die bobbejane onder besondere omstandighede te illustreer. Die Engelse vertaling van hierdie boek verskyn in 1939 by die Londense uitgewer Methuen onder die titel My friends the baboons.
Die Universiteit van Johannesburg bekom ’n groot deel van sy manuskripte en dit word versorg en bewaar deur die universiteit se afdeling argiewe en spesiale versamelings van die biblioteek- en inligtingsdienste. In 1990 verkry hulle deur ’n ruiltransaksie die manuskrip van Soul of the Ape, wat Marais aanvanklik na die Smithsonian-Instituut in Washington gestuur het en in 1991 kry hulle baie oorblywende dokumente as geskenk, insluitende die manuskrip van Die siel van die mier. In 2012 koop hulle die manuskrip van sy laaste drama, Nag, op die internasionale mark.
Renault Twingo
Die eerste generasie Twingo (tweedeur, voorenjin) is op 5 Oktober 1992 by die Paryse Motorskou bekendgestel en verkoop in Europese markte vanaf April 1993. Renault het in die somer van 2007 die tweede generasie Twingo bekendgestel.
Ontwerp en ontwikkeling
In Maart 2010 het Renault en Daimler, as deel van hul bestaande vennootskap, 'Project Edison' aangekondig, 'n samewerking wat daarop gemik is om 'n gedeelde platform te ontwerp vir klein stadsmotors wat deur albei maatskappye gebruik kan word.
Cas Vos
Lewe en werk
Cas Vos is op 15 Mei 1945 in Rustenburg gebore as die oudste van vyf kinders van Willem Albertus Vos en Johanna Hendrina Botha. Sy ouers boer in Brits en Marikana en trek later na Pretoria, waar sy pa by die Spoorweg werk en later sy eie vervoerbesigheid besit. In 1979 is sy ma oorlede en in 1986 sy pa. Cas begin sy skoolopleiding in 1952 by die Laerskool De Kroon in Brits, maar is nie lank hier voordat hulle Pretoria toe trek nie. Hier gaan hy skool aan die Laerskool Andries Pretorius en matrikuleer dan aan die Hoërskool Tuine, waar hy die dux-leerling is. In standerd agt wen hy die voordragwedstryd vir al die skole in Pretoria en ontvang hiervoor ’n vergulde sertifikaat. In dieselfde jaar ontmoet hy sy aanstaande vrou, Lida Steenkamp, by ’n troue. Na skool studeer hy verder aan die Universiteit van Pretoria en voltooi in 1966 sy B.A.-graad in die Wysbegeerte en in 1969 die Diploma in Teologie, beide met lof. In 1970 slaag hy sy proponentseksamen ook met lof. Hy word aangestel as predikant in die Nederduits Gereformeerde Kerk en bedien drie gemeentes, naamlik Riebeeckpark in Kemptonpark vanaf 1971 tot 1974, Krokodilrivier in Brits vanaf 1974 tot 1982 en Suidoos-Pretoria vanaf 1982 tot 1988. Intussen studeer hy verder en slaag in 1978 sy doktorale studies met lof, waarna hy in 1984 met lof promoveer aan die Universiteit van Pretoria in die Dogmatiek onder leiding van professor Johan Heyns. Sy proefskrif is “''Die Heilige Gees as kosmies-eskatologiese gawe. ’n Eksegeties-dogmatiese studie''”. Vanaf 1979 het hy diabetes, maar beheer dit met insulien.
In 1989 verlaat hy die bediening en word hy aangestel as medeprofessor in Praktiese Teologie aan die Universiteit van Pretoria en hy word vanaf 1992 volle professor. Hy lewer op 14 Februarie 1991 sy intreerede onder die titel “’n Vlammende lied: Metateoretiese en prakties-teologiese grondslae van die homiletiek”. Vanaf 1 Januarie 2000 is hy Dekaan van die Fakulteit Teologie en hy beklee hierdie pos tot 28 Februarie 2010, waarna hy aan die einde van Junie 2010 aftree. Hy dien vanaf 1986 in die Psalmberymingskommissie wat die “Nuwe Liedboek van die Kerk” moet versorg en is ondervoorsitter vanaf 1989 tot 2000. Vanaf 1995 tot 2000 is hy voorsitter van die Gesangekommissie en hy skryf self vyftien nuwe liedtekste. Vanaf 2004 tot 2006 is hy president van die Societas Homiletica Internasionaal, ’n organisasie vir die preekkunde. Op akademiese terrein is hy lid van die dogmatologiese werkgemeenskap, die werkgemeenskap van praktiese teologie in Suid-Afrika en die Arbeidsgemeinschaft fur Homiletik. Hy is voorsitter van die homiletiese werkgroep in Pretoria en dien op die redaksie van Praktiese Teologie in Suid-Afrika en Skrif en Kerk. Verder is hy lid van die kernredaksie van die handboekreeks vir praktiese teologie. Hy dien ook op verskeie kommissies van die Sinode van Noord- en Oos-Transvaal en die Algemene Sinode.
Poësie
Cas se gedigte word opgeneem in “Groot verseboek” en verskeie ander versamelbundels, waaronder “Amfiteater: Skrywerstemme van oud-Tukkies”, “Nuwe verset” en die “Versindaba” bundels wat jaarliks na hierdie fees uitgegee word. Dit word ook op die Internet gepubliseer, onder andere op PoësieNet op die LitNet webwerf.
Anne Coesens
Anne Coesens (gebore 1968) is 'n Belgiese aktrise.
F.P. van Heerden
Herkoms en vroeë jare
duimnael|regs|190px|Die [[NG gemeente Smithfield se Neo-Bisantynse kerkgebou. Die hoeksteen is gelê op 6 Augustus 1960. Van Heerden het dit opgerig en blykbaar ook ontwerp.]]
Eerste kerk
As boumeester het hy huise en elke ander soort gebou aangepak, behalwe kerke. Deur die toeval het hy kerke begin bou. Dit was aan die begin van die oorlogsjare, toe hy in Germiston-Suid gewoon het. Germiston-Suid was 'n nuwe NG gemeente sonder 'n eie kerk. Daar is toe besluit om 'n kerk te bou. Van Heerden was kerkraadslid en toe dit by die bou van die kerk kom, sit die ongelukkige predikant, ds. J.J. Fick, in die interneringskamp. Die gemeente het swaargekry. Die kerkman in Van Heerden het na vore gekom en hy het aangebied om die gemeente se kerk teen kosprys te bou, sonder 'n pennie wins. So pak hy sy eerste kerk aan. Dit is gebou teen sowat £6 000. Reeds in 1954 sou so ’n kerk minstens vier keer meer gekos het om op te rig. Vir dieselfde gemeente het Van Heerden later ook 'n saal en pastorie gebou.
Waardering
Ds. Neels Lamprecht het in Van Heerden se lewensberig in Die Kerkbode geskryf: "Wanneer 'n mens terugkyk oor die lewe van Oom Pietie, dan besef jy dat hy nie net kerke gebou het nie, maar ook 'n bouer op geestelike gebied was." Hy beskryf Van Heerden as "'n ouderling na die hart van elke predikant. Getrou in sy huisbesoek, siekebesoek en belangstellende besoeke, het hy sy wyk omskep in 'n liefdesgemeenskap." Ds. Lamprecht skryf van Christa van Heerden (noemnaam tant Pop): "Sy was 'n begaafde orreliste, wat in verskeie gemeentes gewerk het. Mev. Van Heerden is 'n persoon wat die amp van die gelowige ten volle uitlewe. Sy is 'n besieling vir enige mens."
Jacobus Stephanus Smit
Jacobus Stephanus Smit (1878 – 1960) was 'n Administrateur van Transvaal en Suid-Afrikaanse Hoë Kommissaris in Londen. Hy is op 9 Oktober 1878 naby Pretoria gebore. Hy word 'n advokaat en in 1920 'n lid van die Parlement. Hy was die Hoë Kommissaris vir die Unie van Suid-Afrika van 1925 tot 1929 asook die Suid-Afrikaanse afgevaardigde na die Volkebond en die Ontwapeningskonferensie in Genève. Van 1929 tot 1934 was hy die Administrateur van Transvaal en daarna lid van die Diamantraad. Hy is oorlede in 1960.
Soetra
In ander filosofiese en godsdienstige stelsels van die Indiese subkontinent soos Hindoeïsme word soetras gebruik vir onder meer die bestudering van die Vediese religie. Hul tradisies is al vroeër mondelings oorgedra en dit word vandag steeds gedoen.
Suid-Afrikaanse Uitsaaikorporasie
Politieke verandering
Die belangrikste Afrikaanse radiodiens, wat sedert 1995 onder die naam Radio Sonder Grense (RSG) bekend staan, is egter steeds baie gewild by Afrikaanse luisteraars.
Suiderhof
Dit word in die noorde begrens deur die Suidelike Nywerheidsgebied, in die ooste deur Auasblik en Olympia, in die suide deur Kleine Kuppe en in die weste deur die Eros-lughawe.
Onderbewussyn
Sielkunde
Die Duitse filosoof Eduard von Hartmann het in 1869 ’n boek gepubliseer wat aan die tema Filosofie van die onderbewussyn gewy is.
Ismael in Islam
Die bou van die Kaäba
Baie verskillende weergawes bestaan oor die bou van die Kaäba, maar volgens almal het Abraham dit gebou of gereinig en net daarna het Allah hom opdrag gegee om die hadj, die jaarlikse bedevaart na Mekka, in te stel.
Somalies
Somalies het in 1972 die amptelike taal van Somalië geword en word ook deur die Somaliese Diaspora wêreldwyd gepraat. Somalies vorm die derde mees verspreide taal in Ethiopië na Oromo en Amharies en word veral in die Ogaden-streek gebesig, een van nege etniese streke. Somalies is Djiboeti se belangrikste taal met sowat 60% van die bevolking wat dit praat, nog voor Afar met 35%. Sedert 2020 dien Somalies saam met Afar, Amharies, Engels, Oromo en Tigrinya as amptelike tale van Ethiopië.
Phorusrhacos
Phorusrhacos was sowat 2,5 m lank en het sowat 130 kg geweeg. Hulle het groot kopbene van tot 60 cm lank gehad asook sterk, krom snawels. Die struktuur van die snawel en groot kloue wys hulle was karnivore.
George Curzon (akteur)
George Curzon (18 Oktober 1898 – 10 Mei 1976) was 'n Engelse akteur. Hy was bekend vir sy rolle in die rolprente Lorna Doone (1934), Sexton Blake and the Bearded Doctor (1935), Sexton Blake and the Hooded Terror (1938), en Clouds Over Europe (1939).
Vlag van Finland
Geskiedenis
In 1910 het die Russiese owerhede, in verband met die Russifisering van Finland, verklaar dat ’n Russiese vlag in die skildhoek gevoeg moet word. Dit het egter teenstand ontlok; hierdie vlag is bespot as die “slawevlag” (orjalippu) en die meeste Finne het geweier om dit te vertoon. In plaas daarvan is ’n vaantjie (’n driehoekige vlag), sonder hierdie modifikasie, vertoon en op dié manier is die besluit rakende die vlag omseil.
Gilles van de Wall
Ds Gilles van de Wall (1828 - 1896) was 'n predikant in die Nederduitse Gereformeerde Kerk, onder meer van die gemeentes Bloemfontein, Paarl en Kaapstad. Hy was een van die predikante wat dr. William Robertson in Europa gaan werf het om die tekort aan leraars in die NG Kerk aan te vul.
Ds Van de Wall is gebore in Arnhem, Nederland. Hy verhuis as jongeling na die Verenigde State van Amerika, waar hy teologie studeer aan die Seminarie der Ned. Ger. Kerk in Amerika.
Ná sy dood rig sy eerste gemeente in East Millstone, NJ, 'n gedenksteen vir ds. Van de Wall op op die terrein van die kerk waar hy oorspronklik georden is.
Stephan Bouwer
Digkuns
Sirene van bloeisels is sy laaste bundel wat hy kort voor sy dood klaar redigeer. Die gedigte handel oor alledaagse dinge, veral oor sy vriende. Daar is ook ’n afdeling met gedigte oor ’n reis deur Ysland, terwyl twee gedigte uit Yslands in Afrikaans bewerk word. Die bundel getuig van fyn waarneming, veral van mense. Daar is etlike gedigte vir gestorwenes (onder andere Koos Prinsloo, Daniël Kirstein en Manie van Rensburg), terwyl talle ander verse ook ’n beheptheid toon met ouderdom en die dood, sodat die bundel bewustelik meer weemoed bevat as enige van sy ander bundels. Sy gedigte word in verskeie versamelbundels opgeneem, waaronder Groot verseboek, Die Afrikaanse poësie in ’n duisend en enkele gedigte, Die mooiste Afrikaanse liefdesgedigte, Digters en digkuns, Die dye trek die dye aan, Miskien sal ek die wingerd prys, Kraaines, Majesteit, die kat en Goudaar.
Vertalings
Sy vertaling uit die Frans van Marguerite Duras se drama La Musica word in 1978 gepubliseer.
Sigmund Freud
Vroeë lewe
Hy het in Parys gaan studeer onder die bekende geneesheer, Charcot. Die nuwe sielkundige tegniek van behandeling wat hy bestudeer het, was hipnose.
Vol vuur en ywer het Freud na Wene teruggekeer, maar is wreed ontnugter toe sy mediese kollegas en mede-psigiaters nie beïndruk was met sy gebruik van hipnose nie. Vir die psigiaters was dit "te sielkundig" en vir die akademiese sielkundiges was dit te onwetenskaplik.
Danny Arnold
Danny Arnold (23 Januarie 1925 – 19 Augustus 1995) was 'n Amerikaanse akteur, skrywer, en vervaardiger. Hy was bekend vir sy rolle in die rolprent The War Between Men and Women (1972) en in die televisiereekse That Girl (1966), My World and Welcome to It (1969), en Barney Miller (1975).
Sendelingsdrif
Sendelingsdrif(t) in die Richtersveld is 'n grenspos tussen Suid-Afrika en Namibië. Verkeer gaan met 'n pont oor die Oranjerivier teen R150 per voertuig. Die grenspos is gewoonlik oop vanaf 8:00 tot 16:00. Hier is ook die hoofhek van die Richtersveld Nasionale Park (deel van die ǀAi-ǀAis/Richtersveld Oorgrenspark). Selfoonontvangs in die omgewing is beperk.
Oslofjord
Aangesien die seevlak in hierdie periode as gevolg van die postglasiale Skandinawiese landopheffing sowat vier meter hoër as vandag was, lê 'n groot aantal van hierdie plekke tans enkele kilometer van die Oslofjord se huidige oewer af. Ander stede soos Oslo en Tønsberg is om militêr-strategiese of kommersiële redes eers in hierdie tydperk gestig. Die Oslofjord en die landskap aan sy weerskante het tydens die Middeleeue as Vik(in) of Fold(in) bekend gestaan; die benaming Fold het in die name van die fylkes (provinsies) Østfold en Vestfold bewaar gebly.
Nederlandse nasionale krieketspan
In April 2018 het die IKR besluit om aan al sy lede volle T20I-status toe te ken. Vervolgens sal al die T20I-wedstryde wat Nederland ná 1 Januarie 2019 teen ander IKR-lede speel, as ’n volle T20I erken word. Nederland is tans (Julie 2023) 15de op die eendagranglys en 15de op die Twintig20-wêreldranglys.
Invoering en vestiging van krieket
Daarna het die sport stadiger ontwikkel en is veral deur Nederlandse aristokrate tydens hul kontak met Engeland beoefen. In 1875 is in Deventer met Utile Dulci die oudste Nederlandse krieketklub gestig wat tot vandag toe aktief is, in 1878 het die Haagsche CC gevolg en in 1881 Rood en Wit in Haarlem. Ten minste vanaf die middel-1870’s het ná die stigting van verdere krieketklubs krieket spoedig begin ontwikkel in Nederland. Die sport het veral weens Victoriaanse waardes soos ’n regverdige spel, amateurisme en eksklusiwiteit gewild geraak. Teen 1888 was daar 18 krieketklubs in Nederland met sowat 300 lede. Hulle het soms gespeel volgens hul eie reëls wat nie altyd met dié van die Marylebone-krieketklub (MCC) ooreengestem het nie. Byvoorbeeld was dit by die klub in Deventer as onsportief beskou om die bal agter die paaltjies te slaan en op dié manier lopies aan te teken.
Die nasionale span se eerste jare
Gedurende die 1880’s en 1890’s het Engelse klubspanne Nederland gereeld besoek. Die kleredrag, speelstyl en houding wat deur hierdie klubspelers vertoon is, is deur die Nederlanders nageboots. In 1884 het die Haagsche CC die eerste nasionale kampioenskap gewen. In 1886 het die Engelse nasionale span begin om Nederland te besoek en in 1888 het ’n Engelse span, aangevoer deur Lord Sheffield, in Den Haag gespeel. Sir Arthur Conan Doyle, die skrywer van onder andere Sherlock Holmes, het in die 1891-span gespeel. In 1892 was die “Here van Holland” die eerste Nederlandse span en die eerste krieketspan van buite die Britse Ryk wat Engeland besoek het. In Yorkshire het hulle in vyf wedstryde teen klubspanne te staan gekom. In 1893 het die Yorkshire-span Nederland besoek en in Heemstede teen All Holland gespeel, tydens dié toer het die draaibouler Ted Peate in albei wedstryde se beurte nege paaltjies elk geneem. In 1894 het hulle weer Engeland besoek en op Lord’s in ’n wedstryd teen die MCC gespeel, wat die gasheer met ’n beurt en 169 lopies gewen het. Die besoeke deur Engelse spanne het gedurende die 1890’s voortgegaan en op een van dié toere het Carst Posthuma debuteer, wat later die eerste Nederlandse eersterangse krieketspeler sou word. Gedurende sy loopbaan het hy altesaam 2 339 paaltjies teen ’n boulgemiddelde van 8.66 geneem.
Ab
Ab is die naam en titel van die owerste van 'n outonome klooster (wat gewoonlik as 'n abdy bekend staan) van een van die ou kloosterordes soos die Benediktyne, Kamaldolese, Kartuisers, Trappiste en Cisterciënsers. Die woord ab is afgelei van die Hebreeus abba, wat vader beteken. Hierdie titel was alreeds in die vierde eeu in gebruik in Egipte waar die jonger volgelinge/dissipels van 'n kluisenaar na hul geestelike vader as hul ab(ba) verwys het. Dit was uit hierdie oorspronklike geestelike vaderskap dat die latere juridiese amp ontwikkel het. Die amp van ab het sy finale beslag gekry in die Reël van St. Benedictus.
Nederlandse nasionale krieketspan
Misgelope toernooie
In 2001 het Nederland die IKR-trofee gewen, nadat hulle Namibië in die eindstryd in Toronto geklop het. Hulle het vervolgens vir beide die Kampioenetrofee 2002 in Sri Lanka en die Krieketwêreldbeker 2003 in Suid-Afrika, Kenia en Zimbabwe gekwalifiseer. Tydens die Kampioenetrofee 2002 het die Nederlanders twee swaar nederlae teen die gasheer en Pakistan gely, waardeur hulle reeds in die groepfase uitgeskakel is. Die Krieketwêreldbeker het op ’n soortgelyke manier verloop: Nederland het ná nederlae teen Indië, Engeland, Australië, Pakistan en Zimbabwe versuim om verby die eerste rondte te vorder, maar hulle het hul eerste internasionale EDI-oorwinning in die laaste wedstryd teen Namibië aangeteken. Die twee kolwers Feiko Kloppenburg (met 121 lopies) en Klaas-Jan van Noortwijk (met 134 onoorwonne lopies) het die twee eerste EDI-honderdtalle vir Nederland gemoker.
In November het die Nederlandse span na Suid-Afrika getoer. Hulle het eers ’n Interkontinentale bekerwedstryd teen Bermuda gespeel: David Hemp het ’n destydse kompetisierekord van 247 onoorwonne lopies aangeteken, maar dié wedstryd het gelykop geëindig. Daarop het ’n driehoekige reeks in Suid-Afrika teen Bermuda en Kanada gevolg, wat Nederland beklink het. Hul laaste wedstryd in 2006 was ’n Interkontinentale bekerwedstryd teen Kanada in Suid-Afrika. Nederland het dié wedstryd met sewe paaltjies gewen, nadat Ryan ten Doeschate ’n nuwe rekordtelling van 259 onoorwonne lopies gemoker het.
Mein Kampf
Ontstaan
Otto Strasser, wat saam met sy broer Gregor Strasser en Hitler in Landsberg in die tronk was, het in sy boek Hitler und ich ("Hitler en ek") die eerste uitgawe van Mein Kampf as 'n konglomeraat van "sleg verwerkte politieke lektuur" beskryf, wat onder meer die beskouings van Karl Lueger, Georg von Schönerer, Houston Stewart Chamberlain, Paul de Lagarde en Alfred Rosenberg ten opsigte van buitelandse beleid, asook "antisemitiese woedeuitbarstings van Julius Streicher" bevat.
Regtelike aspekte
Aangesien Adolf Hitler tot sy dood woonagtig was in Prinzregentenplatz, München, is sy fortuin ná die oorlog deur die geallieerde magte en uiteindelik deur die Duitse deelstaat Beiere gekonfiskeer. Volgens die Beierse owerhede is dié deelstaat ook die eienaar van alle outeursregte ten opsigte van Mein Kampf. Kopiereg op die werk het volgens Duitse en Europese kopieregwetgewing op 31 Desember 2015, sewentig jaar ná Hitler se dood, verval, en die oorspronklike teks is tans toeganklik vir uitgewers. Die deelstaat Beiere het oorspronklik geregtelike stappe teen uitgewers geïnisieer wat volledige uitgawes of uitgawes sonder kommentaar gepubliseer het.